《中秋后二夜对月》
宋代·葛绍体

中秋竟夕佳月色，万里光芒霜雪白。
人言阴晴一瞬易，不料清雪连永夕。
有情傍我书几多，书中今古旧应识。
玉华婵娟彻鬓眉，冰澌的皪莹肝膈。
风流似与仙娥俱，缟衣练裳新洒涤。
酒酣颠倒欲结交，灯火希微疑避席。
出门露气已半销，轻风西来盪虚碧。
中天镜悬见本真，一点灵明透八极。

作者简介：宋台州天台人，居黄岩，字元承。师事叶适。有《四书述》、《东山诗选》。